Þriðja vika Star Wars : The Rise of Skywalker á toppnum 5. janúar 2020 18:15 Star Wars : The Rise of Skywalker , er á toppi bandaríska bíóaðsóknarlistans þriðju vikuna í röð , samkvæmt samantekt Wrap.is . Áætlaðar tekjur myndarinnar þessa helgina í Bandaríkjunum nema 34,5 milljónum dala , sem þýðir að heildartekjur kvikmyndarinnar eru komnar upp í 453 milljónir dollara í Bandaríkjunum frá frumsýningu . Tekjur myndarinnar yfir helgina eru aðeins lægri en greinendur höfðu spáð , en samt sem áður er myndin á góðri leið með að verða sjöunda Disney myndin frá árinu 2019 til að komast yfir einn milljarð dala í tekjur á heimsvísu . Heildartekjurnar nema nú 918 milljónum dala , en tekjur utan Bandaríkjanna námu 84 milljónum dala nú um þessa helgi . Af öðrum kvikmyndum er það að segja að hrollvekju-endurræsingin The Grudge , sem framleidd er af Sam Raimi , náði 11,4 milljónum dala í kassann á þessari frumsýningarhelgi sinni í Bandaríkjunum , en myndin var einnig frumsýnd á Íslandi á föstudaginn . Tekjur myndarinnar voru , samkvæmt The Wrap , samkvæmt væntingum , og myndin hefur náð upp í kostnað , sem var 10 milljónir dala . Skriðið á hvolfi . Myndin er þó verulegur eftirbátur hinnar upprunalegu The Grudge frá árinu 2004 , en tekjur hennar á frumsýningarhelgi voru 39 milljónir dala . Þá voru tekjur framhaldsmyndarinnar , sem frumsýnd var árið 2006 , 20,8 milljónir dala á frumsýningarhelgi sinni . Að lokum má geta þess að Frozen 2 fer nú í dag sunnudag , fram úr Frozen 1 , sem tekjuhæsta teiknimynd allra tíma , með 1.325 milljónir dala í tekjur . Hér fyrir neðan er skjáskot af topp 10 í Bandaríkjunum nú um helgina , eins og hann er birtur á Boxofficemojo .